جێنیفەر جۆنز
فیلیس لی ئزلی ناسراو بە جێنیفەر جۆنز (٢ی ئازاری ١٩١٩ - ١٧ی کانوونی یەکەمی ٢٠٠٩) خانمەئەکتەرێکی ئەمریکی بوو، ھەروەھا کاری لەسەر گرنگیدان بە ساخیی دەروون دەرکرد. لە ماوەی پێنج دەیە لە کارەکانی، جێنیفەر پێنج جار پاڵێوراو کرا بۆ خەڵاتی ئۆسکار، لە نێویاندا جارێک بووە براوەی خەڵاتەکە. ئەو یەکێکە لە گەنجترین وەرگرانی خەڵاتی ئۆسکار، کاتێک کە خەڵاتەکەی پێدرا ئەوا تەمەنی ٢٥ ساڵان بوو.

جێنیفەر بەر لەوەی بێتە ناو بواری نواندنەوە ئەوا خەریکی کاری نمایشکردنی جلووبەرگ (مۆدێل) بوو، دواتر لە ساڵی ١٩٣٩ بۆیەکەمینجار لە فیلمی (New Frontier) دەرکەوت. لە ساڵی ١٩٤٣ دوای ڕۆڵگێڕانی سەرەکی لە فیلمی گۆرانییەکەی بێرنادیتی (The Song of Bernadette)، خەڵاتی ئۆسکاری پێدرا لە پۆلینی باشترین خانمەکتەر، ھەر بەھۆی ئەم فیلمەوە خەڵاتی گۆڵدن گلۆبیشی بەدەست ھێنا. لە دەیەی چلەکان بەشداریی لە چەند فیلمێک کرد، کە پەسن و ستایشی باشی ڕەخنەگرانەی وەرگرت، لە نێویاندا لە سێ فیلمدا پاڵێوراو کرا بۆ وەرگرتنی خەڵاتی ئۆسکار بۆ باشترین خانمەکتەر، ئەمەش لە فیلمەکانی Since You Went Away (١٩٤٤)، Love Letters (١٩٤٥)، ھەروەھا Duel in the Sun (١٩٤٦) بوو.

سەرچاوەکان 

ئەمریکییەکانی پەیڕەوی کلێسەی کاسۆلیکی ڕۆم
براوەکانی خەڵاتی ئۆسکاری باشترین خانمەئەکتەر
خانمەکتەرە ئەمریکییەکانی سەدەی ٢٠ەم
خانمەکتەرەکانی فیلمی ئەمریکی
لەدایکبووانی ١٩١٩
مردووانی ٢٠٠٩
مەرگەکانی پەیوەندیدار بە نەخۆشی لە کالیفۆرنیا
دەرچووانی زانکۆی قوتابخانەی نۆرسوێسترن بەشی گەیاندن
ژنانی ئەمریکی لە سەدەی ٢١ەم
بەخاک سپاردن لە پارکی یادگاری فۆڕێست لاون (گلێندەیل)
ئەو ئەمریکییانەی پەیڕەوی کڵێسای کاتۆلیکی ڕۆم دەکەن